Dokter vas in Limpopo | Maroela Media
Die Valke het 'n 44-jarige mediese dokter in hegtenis geneem op aanklagte van bedrog, vervalsing en diefstal.
Kapt. Matimba Maluleke, woordvoerder van die polisie, het gesê die dokter is by die Rethabile-kliniek in Polokwane in hegtenis geneem, nadat die polisie 'n wenk ontvang het dat hy al vir byna twee jaar glo voorskrifmedisyne onder 'n vals naam aankoop.
Die dokter het na bewering sedert 2015 morfien aangekoop deur 'n ander dokter se stempel, 'n vervalste handtekening en die briefhoof van die departement van gesondheid te gebruik.
Die Valke het die dokter se huis in Polokwane deursoek en op 35 bottels antiretrovirale-middels, dokters se stempels en ander goedere beslag gelê.
Hy sal vandag in die Mankweng-landdroshof verskyn. Hy staan tereg op aanklagte van bedrog, vervalsing, diefstal en die onwettige besit van antiretrovirale-middels. Die Valke se ondersoek duur voort
Ja nee, hulle (krimenele) kom op alle vlakke van die samelweing voor. Daar is geen verskil tussen jou en enige ander misdadiger nie, Dokter.
Sjoe en die Dr,s is so duur,maar hoe meer hul het hoe meer wil hul he. R380 tot R400 by n GP en dan kyk hul net 10minute na jou. Spesialiste baie meer.
Dr wie is dit??
Hoekom kan sy naam nie genoem word nie dan kan die mense mos oppas vir hom. Dit is belaglik om nie sy naam te noem nie.
Hier is BAIE van hulle in Limpopo.Dis lagwekkend hoe medikasie kort by Klinieke maar dan gaan jy daardie medikasie by die Dr se plek kry.Maak goed geld met medikasie wat onwettig verkoop word en wat duidelik op die verpakking aandui "Nie te koop nie.Slegs vir Staatsgebruik"